Ła storia de Polxeła ła xe ł'istesa che'l Połéxine par tuta ła prima mità del XX sècoło: inteła prima guera mondiałe Polxeła ła gà dà ła vida dei só soldà ał'Itałia ma no ghe xe stà bataje da 'ste parte, e co ghe xe stà el fasixmo se gà notà soło croniche lexiere: ła piéna intel 1926 che ła xe stà tegnùa drento i arxeni co i sachi de sabia, o el Po giazà intel 1929 che se podeva ndar intel feraréxe a pié o sbrisando de sóra dei slitin fati in cà. Inteła seconda guera mondiałe Polxeła ła xe stà bombardà qûalche volte dai ałeati in tra'l 1944 e'l 1945 par via che ghe jera el ponte in barche.